
	Žaslių kultūros centro 2016–2018 m. strateginio veiklos plano priedas 


ŽASLIŲ KULTŪROS CENTRO
2016 METŲ VEIKLOS PROGRAMA
	       Programos parengimo argumentai:
       Programa parengta vadovaujantis Kaišiadorių rajono savivaldybės 2016 metų kultūros programos 03.01 tikslu „Gerinti kultūrinės aplinkos ir paslaugų kokybę bei prieinamumą“ bei  Žaslių kultūros centro 2016-2018 m. strateginiu veiklos planu. 
       Veiklos programos   tikslai yra tęstiniai, jais  siekiama tobulinti teikiamų paslaugų kokybę, vykdant kultūros centro nuostatuose patvirtintas funkcijas ir 2016–2018 m. strateginiame plane numatus tikslus ir uždavinius.
      Programoje numatytomis priemonėmis siekiama sudaryti sąlygas Žaslių seniūnijos bendruomenei dalyvauti tradicinių amatų ir mėgėjų meno veiklose, vykdyti sociokultūrinę ir  edukacinę veiklą, saugoti ir populiarinti etninę kultūrą ir kultūros paveldą.

	Biudžetiniai metai
	2016

	Programos koordinatorė
	Raselė Ščerbavičienė, Žaslių kultūros centro direktorė             

	Programos vykdytojai
	Žaslių kultūros centras



	Kodas
	Programos tikslo pavadinimas

	01


	Sudaryti sąlygas Žaslių  seniūnijos gyventojams    dalyvauti kultūroje ir ją vartoti, formuoti ir tenkinti Žaslių seniūnijos bendruomenės kultūrinius poreikius 

	Tikslo įgyvendinimo aprašymas:
Kultūros centras siekia tapti šiuolaikiniu, patraukliu Žaslių seniūnijos kultūros židiniu. Tikslui pasiekti  Kultūros centras savo veikla siekia sudaryti palankias sąlygas bendruomenės meninei saviraiškai, edukacinei veiklai ir kultūros paveldo puoselėjimui, socialinių ir pilietinių gebėjimų ugdymui. Bendruomenės kultūriniai poreikiai tenkinami Žaslių kultūros centre, Žaslių geležinkelio stotyje, Stabintiškių, Mikalaučiškių gyvenvietėse, kultūros paveldo objektuose: Žaslių bažnyčios slėnyje, Žaslių miestelio aikštėje. Pagal bendruomenės poreikį organizuojama veikla Žaslių seniūnijos bibliotekose. 

Rezultato kriterijus:

         Žaslių kultūros centro organizuotuose kultūriniuose renginiuose dalyvavusiųjų skaičiaus pokytis, palyginus su 2015 m.
01.01. Uždavinys. Organizuoti etninės kultūros, mėgėjų meno, edukacines ir sociokultūrines, kultūros paveldo populiarinimo veiklas, skleisti informaciją apie kultūros centro veiklą.
Produkto kriterijai: 
            Meno kolektyvų parengtų programų skaičius.

            Meno kolektyvų pasirodymų  išvykose, rajoniniuose, regioniniuose renginiuose skaičius.  
            Suorganizuotų renginių skaičius. 
            Straipsnių žiniasklaidoje ir informacinių pranešimų apie kultūros centro veiklą skaičius.
01.01.01. Priemonė. Rengti mėgėjų meno kolektyvų menines programas ir jas pristatyti seniūnijų, rajoniniuose renginiuose.  

Liaudiškos muzikos kapela „Žasla“ su atnaujinta programa dalyvaus Lietuvos nepriklausomybės atkūrimo dienos, Kovo 11-osios dienos paminėjimo šventėse Žaslių kultūros centre, koncerte Abromiškių reabilitacijos ligoninėje, Motinos dienos koncerte Žaslių kultūros centre, Joninių šventėje Žaslių bažnyčios slėnyje,  Liepos 6-osios dienos šventėje Žaslių bažnyčios slėnyje, Rudens amatų šventėje Žaslių miestelio aikštėje, Kalėdiniame koncerte Žaslių kultūros centre ir kt. renginiuose. 

Vaikų dramos kolektyvas parengs 2 naujus spektakliukus ir juos parodys Žaslių kultūros centre. 
01.01.02. Priemonė. Organizuoti etninės kultūros renginius. 
Bus surengta Atvelykio šventė Žaslių glž. stotyje,   Jurginės ir Joninės Žaslių bažnyčios slėnyje, Mojavos Stabintiškių ir Mikalaučiškių kaimuose, Oninės Žaslių kultūros centre, Advento renginiai Žaslių kultūros centre.
01.01.03. Priemonė. Valstybės dienų, atmintinų datų minėjimų, tradicinių ir pramoginių renginių organizavimas. 
Valstybinių ir atmintinų datų minėjimai: Laisvės gynėjų diena aikštelėje prie Žaslių kultūros centro, Lietuvos valstybės atkūrimo diena Žaslių kultūros centre, Lietuvos nepriklausomybės atkūrimo diena Žaslių kultūros centre, Gedulo ir vilties diena Žaslių kultūros centre, Valstybės diena Žaslių bažnyčios slėnyje, Lietuvos žydų genocido dienos minėjimas Žaslių kultūros centre. 

Taip pat bus organizuojami 17-osios Tarptautinės suaugusiųjų švietimo savaitės renginiai Žaslių kultūros centre, tradiciniai, pramoginiai renginiai: Kultūros diena, Motinos diena,  Tradicinis bėgimas aplink Žaslių ežerą, Rudens ir amatų šventė su tradicinių amatų muge Žasliuose, kalėdiniai renginiai, parodos ir jų pristatymai Žasliuose,  „Šiltų vakarų" susitikimai“ Žaslių kultūros centre.
01.01.03. Priemonė. Populiarinti Žaslių seniūnijos kultūros paveldą.

Bus  surengtas  Europos kultūros paveldo dienos minėjimas, organizuojami renginiai Žaslių Šv. Jurgio bažnyčioje. 
01.01.04. Priemonė. Informacijos apie kultūros centro veiklą sklaida.

Žaslių kultūros centro veiklos viešinimas socialiniame tinkle facebook.

Straipsnių apie Žaslių kultūros centro veiklą rengimas ir viešinimas rajono žiniasklaidoje, interneto svetainėse
01. 02. Uždavinys. Organizuoti administracines ir ūkines veiklas. 

Produkto kriterijai:

       Kultūros centro darbuotojų susirinkimų skaičius.
       Kvalifikaciją kėlusių specialistų skaičius.
       Susitikimų su socialiniais partneriais skaičius.
       Parengtų projektų skaičius.
       Įsigytų darbo priemonių, inventoriaus, atliktų remonto darbų skaičius.
01.02.01. Priemonė. Rengti darbuotojų susirinkimus, susitikimus su socialiniais partneriais, teikti veiklos ir kitas ataskaitas.

Kartą per ketvirtį bus organizuojami darbuotojų susirinkimai, vyks meno kolektyvų programų įgyvendinimo  aptarimai. Bus surengti susitikimai su socialiniais partneriais dėl svarbiausių Žaslių kultūros centro ir miestelio renginių, taip pat bus pristatyta 2016 m. veiklos programa. 
01.02.02. Priemonė. Organizuoti ir skatinti kultūros centro specialistų kvalifikacijos kėlimą, rengti darbines išvykas.

Kvalifikacijos kėlimo seminarai Kaišiadorių turizmo ir verslo informacijos, Kaišiadorių rajono švietimo ir kultūros paslaugų centruose. 
01.02.03. Priemonė. Vykdyti projektinę veiklą.
Parengti projektai LKT  ,,Tautinio paveldo plėtra Kaišiadorių krašte“, ,,Neškime kultūrą į kiekvienus namus“, ,,Žydų kultūros pėdsakai Žasliuose“
01.02.04. Priemonė. Aprūpinti kultūros centro darbuotojus būtiniausiomis darbo priemonėmis, inventoriumi. Žaslių kultūros centre atlikti remonto darbus. 

Bus įstatytos durys, vedančios iš koridoriaus į žiūrovų salę ir įrengtos sandėliavimo patalpos



	Kodas
	Programos tikslo pavadinimas

	02

	Sudaryti palankias sąlygas skatinti tautinio paveldo produktų išsaugojimą, populiarinimą, kūrimą ir realizavimą


	Tikslo įgyvendinimo aprašymas:
Įgyvendinant šį tikslą, Žaslių kultūros centre yra įsteigtas Žaslių tradicinių amatų centras, siekiantis tapti Kaišiadorių rajono bei vidurio Lietuvos regiono tautinio paveldo centru. Sutelkus  tautinio paveldo  specialistus,  sertifikuotus amatininkus,  siekiama sudaryti prielaidas tautiniam paveldui išsaugoti ir populiarinti, didinti tautinio paveldo prieinamumą įvairių socialinių grupių žmonėms, skatinti tautinio paveldo produktų ir paslaugų pristatymą ir rinką regione.
Žaslių kultūros centro patalpos renovuotos ir pritaikytos Tradicinių amatų centro veiklai,   įsigyta reikiamos įrangos amatininkų darbui, edukacijai, tradiciniams produktams eksponuoti ir realizuoti: 2 audimo staklės, galerijos įrangos, skaitmeninės, kompiuterinės įrangos ir kt.). Pastatytas priestatas, kuriame įrengta edukacinė salė, duonkepė krosnis, šakotinė, vilnos karšykla ir kt. tradiciniams amatams reikalinga įranga.

Šiuo metu Kaišiadorių rajone gyvena ir dirba 20 sertifikuotų tautinio paveldo produktų gamintojų.
Rezultato kriterijus:
Atliktų tautinio paveldo populiarinimo, kūrimo ir realizavimo darbų skaičiaus pokytis, palyginus su 2015 m.
02.01. Uždavinys. Sudaryti sąlygas populiarinti, skatinti kurti ir realizuoti tautinio paveldo produktus, populiarinti sertifikuotų amatininkų veiklą ir tradicinius amatus.
Produkto kriterijai: 
Tautinio paveldo produktų populiarinimo ir realizavimo darbų ir renginių skaičius.
Sertifikuotų amatininkų ir tradicinių amatų populiarinimo darbų ir renginių skaičius.
02.01.01 Priemonė. Organizuoti tautinio paveldo produktams saugoti, populiarinti ir realizuoti, sertifikuotų amatininkų veiklai populiarinti skirtus renginius. 
Tęsiamos audimo, mezgimo, siuvinėjimo pamokos moterims ir šiaudinių bei medžiaginių žaislų gamybos, vašku margintų margučių pamokos vaikams; bus vykdomos edukacinės duonos ir šakočių kepimo veiklos, vilnos karšimo edukacinė veikla Žaslių tradicinių amatų centre.  Žaslių miestelio aikštėje vyks Rudens ir amatų šventė su  regiono tautinio paveldo produktų muge.
02.01.02. Priemonė. Viešinti tautinio paveldo srities veiklas.
Žaslių kultūros centro internetinės svetainės paskyroje „Žaslių tradicinių amatų centras“ bus tobulinamas ir papildomas informacinis laukas, kuriame skelbiamos tautinio paveldo srities naujienos ir įvykiai, laikraštyje ,,Kaišiadorių aidai“ su rubrika ,,Kaišiadorių tautinis paveldas“ bus spausdinami straipsniai ir informacija apie Tradicinių amatų centro veiklą, tautinio paveldo produktus, sertifikuotus amatininkus, renginius ir kt. Veikla bus pristatoma  susitikimuose su Žaslių bendruomene, kitais socialiniais partneriais.


